ming030890/wiki-yue-high-quality huggingface dataset:
真普選

「真普選」係香港泛民主派爭取實行普選一個訴求，要求爭取由香港人（公民提名）直接選舉行政長官，同埋香港立法會議席全部由直選產生，以此落實民主選舉制度核心理念：參政權為「開放參與」同有真正選舉，保障「實質競爭」正當程序。佢衍生緣由係因為所提倡普選同由香港特區政府所提議有理念同程序上落差。而稱作「真普選」係要同後者有區別。

國際標準
真普選聯盟提出應以1966年聯合國《公民權利和政治權利國際公約》所規範為基礎，即「國際標準」，此公約旨在保證人民所有基本權利，包括自決，自由同公平選舉權利。其中，第25條規定：
每位公民應有下列權利和機會，不受第二條所述之區分（種族、膚色、性別、語言、宗教、政治或其他見解、國籍或社會出身、財產、出生或其他身分等任何區別）和不受不合理的限制：（甲）直接或通過自由選擇的代表參與公共事務；（乙）在真正的定期的選舉中選舉和被選舉，這種選舉應是普遍的和平等的並以無記名投票方式進行，以保證選舉人的意志的自由表達；（丙）在一般的平等的條件下，參加本國公務。
2014年香港學界大罷課抗議人士同標語：有篩選 假普選 ：為未來 要醒來
負責監督《公民權利和政治權利國際公約》係咪要香港遵守2014年10月23日時，聯合國人權委員會專家呼籲保障香港普選，強調普選包括被選舉權同投票權，亦即需要無唔合理限制情況下有參選權。委員會認為開放選舉候選人唔會有審查過濾。
2014年3月20日，香港大學邀請一班知名憲法學者，就香港普選實行國際標準可行性進行討論，提出以下五點：
必須確保選舉過程中，香港人可以自由地表達個人意願；
提名委員會必須平等地代表每一個香港居民意見；
產生提名委員會成員個過程要有包容性、要公開透明同平民可參與；
提名程序要合理、公平同透明，可包括經提名委員會確認之公民提名；
公民參選、提名同選舉權都不應受到不合理限制。最後專家總結出普選國際標之核心，即要確保選舉選擇中有港人所想。
歐洲聯盟發表年度報告對香港“一國兩制”運行給予肯定，支持香港政府通過與民眾討論，達成2017特首普選制度。

實踐途徑
象徵真普選嘅黃絲帶
功能組別被視為冇乜民主代表性嘅政權禁臠
經歷2007年同2008年，2012年政治制度改革都係達唔到達到「真普選」目標。選舉委員會界別同席位劃分被認為冇乜民意，唔公平，能夠投票選舉該委員會只有少數派，任意性反映界別名額之劃分，傾向性則反映功能界別設置係親資本家(港人稱「商界」，或紅色資本在內)。真普選聯盟將目標擺在香港2017年政改方案。

民間投票
香港中文大學政治與行政學系榮休講座教授關信基於學界大罷課公民講堂談真普選
由「佔領中環」倡議者所發起於2014年6月20日至29日一連十天舉辦6.22民間全民投票有792808人參與，真普聯「公民提名」方案獲得支持，88%投票者認為如政府方案無法讓選民有真正選擇，立法會應予否決。

大型集會
周圍都見到嘅「我要真普選」
香港民眾為爭取真普選多次發動示威抗議活動：
2003年：七一大遊行
2005年：爭取普選大遊行
2007年：撐傘撐2012普選大遊行、反對人大否決普選遊行
2008年：爭取2012雙普選大遊行
2010年：「還我普選」元旦大遊行（2010年）、五區公投（2010年）
2013-2014年：讓愛與和平佔領中環（2013年至2014年）
2014年：6.22民間全民投票、2014年香港學界大罷課、重奪「公民廣場」行動、雨傘革命。

「我要真普選」標語流行
「我要真普選」被喻為新獅子山精神。黃底黑字標語、紙條或塗鴉，隨著雨傘革命同10月23日「香港蜘蛛仔」活躍於獅子山岩上，並掛出誓爭真普選巨型直幡，由從街頭走進社區，香港隨處可見，由門窗、辦公室、私家車、大學建築、甚至寵物身上。
2014年9月之抗議人士及標語：中共謊言 呃足十七年 爭普選落空 撐和平佔中
2014年9月之抗議人士及標語：《Do You Hear the People Sing?》、我要真普選
掛在獅子山岩上的「我要真普選」巨型直幡

境外活動
2014年11月16日，臺北市舉行東亞杯足球資格賽香港對臺灣，球評石明謹發起於香港佔中行動第50天「五百黃傘撐香港」活動，當球員進場時撐起數百把黃傘，一片黃色傘海中並一字排開展示「風雨中抱緊自由、自信可改變未來」斗大「雨傘橫額」，同時高唱搖滾樂團「Beyond」首《海闊天空》，高舉「我要真普選」布條支持雨傘革命，聲援香港不畏強權堅持到底。

自由派
内文：香港泛民主派一覽
自由派批評政府提出香港政制改革方案為「小圈子選舉」，並認為該方案係「假普選」。

辨真假
睇埋：小圈子選舉 § 保守派
雨傘革命期間，建制派民建聯香港立法會議員蔣麗芸，指自己上谷歌搜尋唔到所謂「真普選」，並指無真假之分，「真普選」一詞係港人自創，源於學民思潮黃之鋒。
中共指選舉制度被批評便於中央政府控制香港特別行政區行政長官人選，確保有關提名唔符合中央政府心意人選出現，因而被泛民稱為「假普選」。好多當地人期待普選，特別係年輕選民，感覺自己遭到愚弄，從而推動雨傘革命迅速形成具廣泛性之社會運動。
2015年3月，香港特別行政區行政長官梁振英去立法會答覆泛民主派黃碧雲質詢「北韓、緬甸同中共所實行係咪『真普選』？」時回應：每個社會都有自己的真普選，只要根據當地的憲法、制度及選舉法，每個社會的普選都是真普選。

國外經驗
睇埋：臺灣選舉、1950年－1951年中華民國縣市長選舉、中華民國總統及副總統在臺灣之公民直接選舉與罷免、中華民國國會在臺灣之全面選舉與罷免、1992年中華民國立法委員選舉、1994年中華民國省市長暨省市議員選舉、1996年中華民國總統選舉、公民投票法、中華民國全國性公民投票同中華民國地方性公民投票
前韓國國會議員、昔日工運領袖魯會燦（韓文：노회찬）喺雨傘革命發生之後話：喺1987年修改《大韓民國憲法》由人民直接選舉總統之前，大韓民國總統都係由當權派篩選後、畀親執政黨嘅一萬人組成選舉團、再由呢一萬人提名候選人，推薦嘅候選人往往只有一兩個、完全唔可以代表民意，接住又由呢啲人喺體育館入面封閉式投票選出下屆總統，做法同香港選舉委員會相似，本質都係「小圈子選舉」。佢話「當民意唔可能通過公平自由嘅選舉過程表達出嚟，就會有街頭抗爭爆發。」「被操縱嘅選舉，不可能代表民意嘅小圈子選舉，最終激起民眾憤怒反彈。」
1960年「四一九革命」，1980年「光州事件」兩次流血抗爭後，上百萬韓國民眾响1987年6月在全國各地示威抗議，執政黨領袖、總統候選人盧泰愚卒之宣布「629民主化宣言（韓文：6·29 선언）」，確立咗沿用到而家嘅公民直接選舉總統制，每個政黨都可推薦一名候選人，無黨派人士只要集齊5,000至7,000名選民推薦就可參選。南韓實施總統直選以嚟，政治生態走入良性循環，暴力抗爭銷聲匿迹。魯會燦表示「南韓嘅民主之樹，喺總統直選制嘅保護下，早已入咗良性循環，建立公民社會，民眾能夠命運自決，人人參政議政」。
真核生物

真核生物係由真核細胞組成嘅生物，包括動物、植物、真菌同原生生物。
如果按三域分法，真核域生物數量，只係佔好少。然而佢哋好大件，生物質量上，就係至原域生物嘅總和。

文
西洋學名寫Eukaryota，或 Eukarya，希腦文εὖ同κάρυον。
英文叫Eukaryote。
真榮城兼哉

真榮城兼哉（1995年2月7號—）係日本足球員，司職前鋒，效力過FC琉球。
真殿益藏

真殿益藏係大日本帝國足球員，司職中場，日本足球代表隊前成員。

日本足球代表隊
真殿益藏喺1925年爲日本隊出場2次。佢代表日本參加過1925年遠東運動會。
真殿光昭

真殿光昭 ，係日本嘅一個男配音員。

配音作品一覽
呢個表唔完整，歡迎加料。
真柴摩利

真柴摩利 ，係日本嘅一個女藝人同埋配音員。
真正男子漢

《真正男子漢》（粵拼：zan1 zing3 naam4 zi2 hon3；簡化字：真正男子汉；英文：Takes a Real man），原名《真正的男人》，係中國大陸湖南衛視製作嘅大型國防教育特別節目。節目版權引入自韓國MBC電視台，係繼《我是歌手》、《爸爸去哪兒》之後，湖南衛視第3個引入MBC版權嘅節目。《真正男子漢》每期時長90分鐘，按季播出。第一季節目由濟南軍區、八一電影製片廠同湖南衛視一齊製作，共12期，原定喺2015年4月10號開始逢星期五夜晚10點接檔《我是歌手第三季》播出。因軍隊合作方對節目嘅審核太長，第一次就提咗100幾條修改意見，審核一路都未完，節目首播被迫比原計劃推遲咗幾個星期，最終喺2015年5月1號播出。第二季節目由空軍政治部電視藝術中心同湖南衛視一齊製作，共14期，喺2016年10月21號開始逢星期五夜晚8點20分接檔《我們來了第一季》播出。第三季節目由海軍政治部電視藝術中心同湖南衛視一齊製作，共12期，計劃喺2017年10月27號開始逢星期五夜晚8點20分接檔《我們來了第二季》播出。

引進同製作
《真正的男人》原本係韓國MBC電視台逢星期日晚播出嘅綜藝節目，喺2013年首播。湖南衛視繼《我是歌手》同《爸爸去哪兒》之後，喺2014年繼續引入MBC嘅節目版權，並喺2015年啟動該節目嘅製作，但製作過程比起之前節目重保密。
為咗節目嘅全方位多角度真實記錄，製作方用成30個跟拍機位，攝影機有94個，用咗娛樂節目入面好少用到嘅超高速攝影機，完美拍攝子彈出膛嘅軌跡。節目成個拍攝團隊有200人，需要輾轉喺唔同兵種，深入草原、深山等險惡環境進行前期踩點。節目號稱湖南衛視有史以嚟最有挑戰嘅戶外紀實類節目。
所有參加節目拍攝嘅明星進入部隊後完全尊重入伍新兵嘅要求，嚴格遵守部隊紀律。同其他真人騷節目唔同嘅係，工作人員喺錄製過程入面唔畀同明星講嘢，軍營入面發生嘅任何情況交由普通士兵同軍官處理。

王寶強受傷
北京時間2015年3月24號下晝1點半左右，王寶強喺《真正男子漢》炮兵站獨木橋大作戰環節嘅錄製入面，俾劉昊然推落獨木橋而唔小心扭傷右腿，而被緊急送去衛生隊接受治療，節目拍攝被迫中止。之後，王寶強被送去附近嘅醫院進行檢查，確診係右腿骨折，需進行進一步治療。當日下晝5點，王寶強返衛生隊，同其他戰友告別後，王寶強決定暫時退出《真正男子漢》嘅錄製，返北京接受進一步治療。4月27號，王寶強拄橕拐仗回歸《真正男子漢》坦克兵站嘅錄製。

疑涉軍事機密延播
北京LCR公司總裁稱，《真正男子漢》因可能涉及軍事機密，而當局審查時間又太長，遲遲都未完，導致節目首播被迫延遲。

節目真實性遭質疑
北京時間2016年10月28號下晝5點30分左右，孫楊喺自己嘅個人微博發文話，真人騷關鍵係按照劇本演，當佢喺節目入面認真做自己嘅時候，就被節目組一而再再而三地忽悠，疑似質疑節目環節設計嘅真實性，然而呢個微博喺發布冇耐後就被刪除。

沈夢辰因違紀被停飛處理
喺2016年12月16嘅播出嘅第二季第9期節目入面，沈夢辰被安排同孫楊一組，黃子韜被安排同佟麗婭一組，兩組需進行一場長僚機協同作戰對抗賽，比賽完之後成績墊底嘅學員被淘汰，無緣跟住落嚟嘅飛行實踐。由於沈夢辰、孫楊組喺比賽入面優勢較明顯，而佟麗婭就受身體素質所限，根本完成唔到比賽。沈夢辰為避免佟麗婭被淘汰，所以喺比賽過程入面拖住孫楊，從而阻止孫楊走向終點。
沈夢辰呢個做法雖然合乎人之常情，但係就違反咗部隊紀律，組織對此高度重視。之後，空一師召開緊急會議，政治處主任王子男喺會上宣布命令，依據《紀律條令》同《飛行員管理規定》，對沈夢辰作停飛處理，以儆效尤。
節目首播後，佟麗婭喺自己嘅個人微博上表達咗對沈夢辰嘅感激，而沈夢辰亦為自己嘅行為道歉。唔少網友批評沈夢辰喺節目入面嘅表現表，但亦有網友對沈夢辰嘅真性情表示理解。

第一季收視率
同時段或交叉時段主要節目：
江蘇衛視：《前往世界的盡頭》／《非誠勿擾》
浙江衛視：《奔跑吧兄弟2》、《跑男來了》／《出發吧愛情》
東方衛視：《媽媽咪呀2》／《歡樂喜劇人》、《今晚80後脫口秀》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電。
排名係嗰晚所有綜藝節目嘅排名，並唔一定係同一時段。

第二季收視率
同時段或交叉時段主要節目：
浙江衛視：《夢想的聲音1》／《浙江衛視「愛在一起」領跑2017演唱會》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電、瀟湘卧龍、湖南衛視官方微信（ID：happychina1997）。
排名係星期五晚所有綜藝節目嘅排名，並唔一定係同一時段。
真懷德

真懷德（Gene Wilder，1933年6月11號—2016年8月29號）係個美國舞台同螢幕諧星、導演、編劇、作家兼社會活動家。1967年主演嘅《雌雄大盜》，同1968年《發財妙計》受好評同得獎。
真心無戾

《真心無戾》（粵拼：zan1 sam1 mou4 leoi6，英文：Tsotsi）係一套喺2005年上畫嘅南非電影，由基雲活執導。
真情

《真情》（英文：A Kindred Spirit）係香港無綫電視製作嘅一套時裝溫情處境電視劇，喺1995年5月15號開始，一直播到1999年11月13號，一共1128集，係繼香港八一至香港八六系列之後嘅第二長電視劇，亦係無綫電視有史以嚟最長嘅電視劇。主要演員有李司棋、劉丹、薛家燕、滕麗名等等。
劇集監製係徐遇安。主題曲《無悔愛你一生》（又名《真情細說》）係香港歌手李樂詩主唱。
故事背景圍繞住一間名叫「三多」嘅燒臘舖嘅一家人。
之後呢套劇分別喺2007年9月13號至2010年12月20號晏晝重播過。之後2019年2月11號開始又喺翡翠台朝早重播，重播到而家。

軼事
喺《陀槍師姐2021》宣傳嘅時候，無綫MyTV Super上載咗一段個滕麗名嘅專訪，當中就提到《真情》拍攝期間嘅一啲故仔：
滕麗名話嗰陣拍攝好趕，好多嘢要一Take過，形容當時嘅拍攝係『超級木人巷』。
滕麗名嘅角色梁冰雪因為有視障，所以佢要戴上三對有色嘅隱形眼鏡，結果當時佢喺片場乜都睇唔到人，同唔到其他人打招呼，令人以為佢好寸。但結果就俾《陀槍師姐》嘅監製見到，覺得佢夠有型，就搵咗佢去拍《陀槍師姐》。

紀錄
套戲喺開始影一直到影完為止，總共出咗以下呢啲紀錄：
演員喺1995—1998年呢3年嚟，喺套戲入面食咗超過700餐免費飯
劇入面有20對夫婦或情侶，其中15對係有婚外情或三角戀
掛喺三多燒味店嘅道具燒鵝超過150隻
主要演員去到93位
最高收視紀錄喺第665—666集，收視率有43點，一星期嘅平均收視去到38點。
真情告白

《真情告白》係中國大陸一齣愛情電視劇，1999年由廣州千秋影視傳播出品，2000年喺無綫電視翡翠台播，一共20集，由胡兵、瞿穎領銜主演。
真愛新曲+精選

《真愛新曲+精選》係香港歌手張學友出嘅一張國語新曲加精選唱片唱碟。喺1995年3月16號由寶麗金發行。

簡介
呢張唱片係張學友個人第一張喺海外錄製嘅唱片，亦係佢演唱生涯巔峰時期針對臺灣唱片市場而出嘅一張主要國語唱碟。

歷史
1995年5月，為應付市場需求，臺灣寶麗金唱片出咗再版CD《真愛新曲+真正精選》。
2002年3月16號，為纪念唱片發行七周年同唱片累計銷量超過300萬張，環球音樂 (日本)特登將原裝母帶交去日本JVC錄音工程總部，JVC嘅格林美獎最佳混音得主瀧口博達重新做XRCD進行聲音還原處理，推出高音質嘅複刻版CD。
2009年7月31號，台灣環球唱片將《真愛新曲+真正精選》推出留聲系列，係而家市場上最常見嘅真愛系列唱片。
2017年1月13號，台灣環球唱片將《真愛新曲+真正精選》推出兩片裝180G嘅限量典藏黑膠唱片。
珍葛雷

珍葛雷（Lady Jane Grey，1537年10月12號—1554年2月12號）係英倫女王，1553年7月10號到7月19號在位。
佢係亨利七世嘅外曾孫女。1553年愛德華六世駕崩前繞過第三繼承法，另立一套王位繼承規則，指明由珍葛雷繼承王位，而飛起佢兩個家姐瑪麗同埋伊利沙伯。不過珍葛雷繼位之後，得唔到支持，最後做得九日女王就被廢，瑪麗成為瑪麗一世。
之後珍葛雷曾經獲赦免謀反罪。但後來由於佢阿爸、第一代沙福公爵亨利葛雷喺1554年懷亞特起事有帶頭角色，珍葛雷同埋佢老公1554年2月12號喺倫敦塔被斬頭。
珍芳達

珍芳達（英文：Jane Fonda，1937年12月21號—）係美國電影女演員，先後憑1971年電影《花街殺人狂》同1978年電影《榮歸》兩次攞奧斯卡金像獎最佳女主角。
珍珠龍蝦

珍珠龍蝦（Panulirus versicolor），係種食用蝦，生學分類係屬十足目龍蝦科龍蝦屬。
珍納積臣

珍納積臣（英文：Janet Jackson，1966年5月16號—）係一個美國女歌手同演員，大佬係美國男歌手米高積臣。
珍藏

珍藏，又叫收藏品，係畀人覺得有紀念價值而收藏嘅嘢。如果有好耐歷史嘅，就係文物。

常見收藏品
睇埋：收藏同藝術品
最基本上，收藏品可以分做兩大類：
自然物品
生物標本
昆蟲，尤其係蝴蝶同甲蟲等色水鮮艷形態多變嘅昆蟲（昆蟲搜集）；
岩石同礦物，呢啲嘢喺化學成份同外形上又係可以好多變；睇埋地質學。
葉，唔同植物物種嘅葉形狀可以好唔同，廿一世紀初有方法保存植物嘅葉，防止佢哋腐爛；
貝殼，又係喺外形上可以多變得好交關；
人造物品
好似係畫、雕塑或者花樽等嘅視覺藝術作品；
古董；
銀仔；
好似係公仔同陀螺等嘅玩具；
樂器；
音樂盒；
郵票（集郵）；
黑膠碟；
集換式咭；
懷舊嘅電子遊戲；
隨住廿一世紀初互聯網相關科技普及化，唔少人開始收藏虛擬物品，例如係網上遊戲裏面啲武器呀噉；睇埋虛擬經濟嘅概念。
... 呀噉。
珍甘比茵

珍甘比茵（Jane Campion，1954年4月30號—）係紐西蘭電影導演。2022年佢憑住電影《犬山記》攞到奧斯卡金像獎最佳導演獎。
泰順

泰順係中國浙江温州一個縣，總面積1762平方公里，人口35萬。
泲水

泲水（泲讀濟）係中國一江，出自河北贊皇，東流注入寧晉泊。
泳灘

泳灘（英文：Bathing beach），沙灘一種，多數係海灘來，專門為康樂用。泳灘可以游水、海浴、日光浴等。多數有淋身嘅花灑甚至浴室，有更衣室。為安全計，通常設有救生員，有啲海上甚至有防鯊網。
唔少泳灘都為觀光勝地，可謂遊客必到，甚至慕名而來，為地方旅遊業興旺。
泰食力

《泰食力》（Exquisite Thai），係香港電視娛樂製作嘅飲食節目，由劉思美主持，2019年11月30號同12月7號逢禮拜六15:30-16:00播。節目介紹泰國菜餐廳。
節目未有提供重溫。
泳池

泳池（英文：Swimming  pool），或者叫游泳池、游水池，係畀人游水或其他水上運動嘅場地；通常起喺地面，亦有啲起喺建築物嘅內部、屋頂等，有啲郵輪亦會有泳池，根據水溫可以分為普通泳池同恆溫泳池。
國際標準池 50 米長，21米闊，奧運會、世界錦標賽要求25米闊，另外有種25米長嘅泳池叫做短池。水深多過1.8米。有八條道，每條賽道闊2.5米。
游泳池有分公眾泳池同私家泳池。公眾泳池係歡迎公眾用，通常要畀錢入場。而私家游泳池係私人地方，唔畀普通人入。有啲豪宅、別墅會附設泳池。而家唔少大屋苑都有私人會所附設泳池，畀會員用。
泵

泵（英文：pump）係吸入同埋排出液體或者氣體嘅機械，譬如吸水嘅叫水泵；吸氣嘅叫氣泵。
石川町

石川町（日文：石川町／いしかわまち Ishikawa machi */?）係日本福島縣石川郡嘅一個町。
石川直人

石川直人（1989年11月7號—）係日本足球員，司職中場，效力過水戶蜀葵。
石川直宏

石川直宏（1981年5月12號—）係日本足球員，司職中場，曾經喺2003～2012年間爲日本足球代表隊出場6次。
石川直樹

石川直樹（1985年9月13號—）係日本足球員，司職後衞，效力仙台七夕。
石川慧

石川慧（1992年9月30號—）係日本足球員，司職守門員，效力仙台七夕。
石川橋

石川橋係日本石川縣金澤市一行人天橋，為石屎拱橋，喺金澤城同兼六園之間，橫跨馬路百間掘通，駁通兩觀光名勝。石川橋對住石川門而名。
今下橋身，為平成年間重建，百間掘通整闊畀行人路，故此橋亦加長。而舊橋喺拆之前，曾經做過日本至舊嘅石屎橋。舊橋喺明治四十四年（1911年）起。喺填平城濠百間掘同時起嘅。填平後就做咗馬路，叫百間掘通。再之前有土橋如堤。考古發掘之中，土橋可以追古至尾山御坊時期，曾經為坡道，兩頭高，中間低。
橋橫跨兩邊石砌城濠，城濠色深，而橋石屎灰白，兩者色有對比。金澤城一邊，春時櫻林花開。橋上欄河，則為銅青色。
石川桃子

石川桃子 ，係日本嘅一個女藝人同埋配音員。
石川戀

石川戀 ，係日本嘅一個女演員。

拍過嘅作品一覽
呢個表唔完整，歡迎加料。
石川由依

石川由依 ，係日本嘅一個女藝人同埋配音員。

配音作品
呢個表唔完整，歡迎加料。
進擊的巨人嘅米卡莎·阿加曼
高達創戰者、高達創戰者TRY嘅高坂智奈
星夢學園嘅新條雛姬
動物朋友2嘅咕嚕嚕
聖女魔力無所不能嘅聖／小鳥遊聖
能幹貓今天也憂鬱嘅福澤幸來
洛利華

洛利華（英文：Rod Laver， 1938年8月9號—）係前世界排名第一嘅澳洲男子網球員，佢保持住網球史上攞到最多單打冠軍嘅紀錄。
洛加省

洛加省（波斯文：د لوګر ولايت‎）係中東國家阿富汗嘅卅四個省之一。
洛可可

洛可可（法文：Rococo）係種藝術風格，屬巴洛克藝術嘅最終形式，起源自1730年代嘅法國，之後傳到意大利同中歐多國，一路流行到1760年代左右。

現代媒體
《美女與野獸》啲衍生作品都好興用洛可可式嘅外觀設計。
洛嘎斯

洛嘎斯（Logres）係傳說中由亞瑟王統治嘅土地。
洛史超域

洛史超域（粵拼：lok6 si2 ciu1 wik6，CBE，Sir Roderick David Stewart；1945年1月10號—）係一個英國歌手。佢響倫敦出世，1962年開始發展歌唱事業。佢最出名嘅英文歌曲代表作品，係1977年翻唱美國搖滾樂隊Crazy Horse所演唱嘅歌曲《I Don't Want To Talk About It》。

私人生活
史超域一生共有三段婚姻，重有幾名前女友，一共生咗八個仔女。年紀最大個女（1963年出世）同埋最細個仔（2011年出世）彼此相差超過四十歲，可謂天生情聖。

爭議事件
2017年3月4號，洛史超域同多名男性友人模仿伊斯蘭國劊子手聖戰約翰（阿拉伯語：جون الجهادي‎）斬首嘅動作，而且將條片段上傳到Instagram，因此引發外界爭議。
白岩

白岩郡（韓文：백암군／白岩郡 Paegam gun */?）係朝鮮民主主義人民共和國兩江道嘅一個郡。
白岩松

白岩松（粵拼：baak6 ngaam4 cung4；簡化字：白岩松；1968年8月20號—），蒙古族，內蒙古呼倫貝爾盟海拉爾市出世，中國中央電視台記者、主持人同埋作家。

爭議
佢嚮2008年發表過唔支持杯葛家樂福嘅文，俾新華網評論文章批評。
喺2008年10月7號嘅新聞節目中，佢鬼上身、木作大、仲不時微微噉頭揈揈，耐唔中口齒唔清，疑似飲醉。
白島

白島係挪威冷岸群島第五大島，面積682平方公里。
白崇禧

白崇禧（1893年3月18號—1966年12月2號），字健生，廣西桂林人，係個回民。中國國民黨嘅高級將領，人叫佢做「小諸葛」，係新桂系嘅阿頭，同李宗仁一齊叫做「李白」。佢帶住廣西軍隊打過北伐同抗日戰爭。因為佢嘅功勞佢獲得咗青天白日勳章、抗戰勝利勳章同英國巴士武士勳章等好幾個勳章。
佢喺抗戰勝利後做咗中華民國國防部長，同中國共產黨打內戰，不過因為國民黨唔見咗東北，將個江山都畀共產黨，最後佢走咗去台灣。1966年死年於台北。佢嘅軍階係中華民國陸軍一級上將。
佢同馬佩璋有十個仔女，包括文學作家白先勇。而白韻琹亦同佢屬同一家族。
渤海

渤海係中國沿岸一個海，響遼東半島同膠東半島中間，對出係黃海。
渤海國

渤海國（粵拼：but6 hoi2 gwok3；韓文：발해／渤海 Balhae）係中國東北嘅一個古國，由粟末靺鞨響698年建立，嶺土最大包括朝鮮半島北面同外滿洲沿海地方，到926年被遼朝滅咗。
渥太華

渥太華（粵拼：白讀：uk1 taai3 waa4，文讀：aak1 taai3 waa4；英文：Ottawa，英文發音：[ˈɒɾəwə] (幫手·個快勞)），舊譯阿圖和，當地唐人叫柯京，係加拿大嘅首都，亦係呢個國家嘅第四大城市。渥太華喺安大略省東南部，渥太華河南岸，多倫多以東400公里，滿地可以西190公里。當地人口大概102萬，其中大概4萬6係唐人。全個安大略省得呢個城市用英法雙文。
渥太華暴怒足球會

渥太華暴怒足球會（英文：Ottawa Fury FC）係加拿大首都渥太華嘅一支職業足球隊，2011年成立，2014年加入北美足球聯賽。
渥太華協議

渥太華會議（British Empire Economic Conference，Imperial Economic Conference，Ottawa Conference）係1932年7月21號到8月20號喺加拿大渥太華召開嘅會。協議通過關稅優惠同免徵關稅來減低貿易障礙，英聯邦國家包括英國同佢嘅殖民地，都可以享有同等待遇，當時嘅香港都受惠。
渥太華河

渥太華河（粵拼：ak1 taai3 waa4 ho4，英文：Ottawa River，法文：Rivière des Outaouais，阿岡昆語：Kichi-Sìbì/Kitchissippi）係加拿大嘅主要河流之一。成條渥太華河有1,271公里噉長，流域面積146,000平方公里，係聖羅倫斯河嘅一條重要支流，魁北克省最長條河。安大略省同魁北克省嘅省界就係以渥太華河來定。
渥太華河發源於魁北克省西部嘅卡皮米持加馬湖（Lac Capimitchigama），過泰米斯卡明格湖（Lac Témiscamingue）之後到安大略省邊界，往東南方向流向渥太華，喺渥太華嘅梳地耶可瀑布（Chaudière Falls）度匯入來麗都河同加蒂挪河，過咗國會山莊之後水流變急，最後到滿地可流入聖路易湖，通過呢個湖再入聖勞倫斯河然之後太平洋。
渥太華河個名來自阿岡昆語當中「交易」嘅意思，哩個係因為渥太華河喺以前加拿大東部嘅一條重要貿易路線。
碧瑤

碧瑤（City of Baguio；菲律賓文：Lungsod ng Baguio，伊瓦洛伊語：Ciudad ni Bagiw）係菲律賓城市，喺呂宋島北部本格特省。海拔大概1500米。
贖罪之母主教座堂

氣候
碧瑤市喺海拔1000至2000米高嘅山上，所以氣溫比第啲同緯度嘅城市都低。每年平均氣溫喺12至25攝氏度之間，天氣相當清涼。
碧螺塔海上酒吧公園

（簡化字：碧螺塔海上酒吧公园；英文：Biluota Sea Bar Park），簡稱碧螺塔，係中國河北秦皇島一公園兼旅遊景區，2013年5月1號開業，喺北戴河海濱嘅最東邊，西靠東海灘路；東靠渤海；南靠金山嘴同老虎石公園；北靠鴿子窩公園。
成間嘢喺上空睇落去，樣似半島。其中陸地霸咗106畝，海水霸咗1.5km²。佢亦係秦皇島十大靚景之一兼國家級AAAA景區。
碧荔道

碧荔道（英文：Bisney Road），係香港薄扶林一條馬路，由域多利道開始，去到薄扶林道。
碧甲盛路

碧甲盛路（泰文：ถนนเพชรเกษม ，英文：Petchkasem Road）係泰國嘅四條主要公路之一。佢全長1,274公里，係泰國最長嘅高速公路。喺曼谷艾嘅Naowa Chamnian橋開始。佢嘅名命名自Phetkasemwithisawasdi，係泰國公路部第七屆總幹事。
公路沿線嘅省府有：沙木沙空、空巴吞、碧武里、華欣、春蓮、拉廊、攀牙、甲米、董李、北大龍同埋宋卡府嘅合艾，佢都係府城鎮裏頭最繁忙嘅道路。過咗馬來西亞喀育希啖山（Bukit Kayu Hitam） 過關通道上馬來西亞南北高速公路。
碧螺春

碧螺春係中國一隻綠茶，原產蘇州洞庭湖附近，畀人叫做「中國十大名茶」其中一隻。傳說呢隻茶好得大清康熙帝歡心，「碧螺春」個名都係由佢起嘅。
米高·龐比奧

米高·理察·「米克」·龐比奧（Michael Richard "Mike" Pompeo；1963年12月30號—），通常以其姓簡稱，係美國政治人，響響2018年4月26號至2021年1月20號出任美國第七十任國務卿，響加州出世，之前做過堪薩斯州聯邦眾議院議員同埋中情局局長。
佢曾經係個律師同埋生意佬。

經歷
佢響加州出世，老豆係個有意大利血統嘅機械師。佢響1982年泉谷洛斯阿米戈斯高中畢業，響1986年西點軍校畢業，以第一名嘅成績攞到工程管理（engineering management）本科學位，響冷戰期間曾經響美國陸軍到當兵五年。
當完兵之後，佢入讀哈佛大學法學院，響1994年畢業，攞到法律博士學位，之後兩年響Washington law firm of Williams & Connolly做律師。響1998年，佢同兩個同係西點軍校畢業嘅同學創立塞耶航空（Thayer Aerospace）。之後響2006年開始做Sentry International嘅總裁。
響2011年，佢正式投身政界，當選做堪薩斯州眾議院議員，而黨籍就係共和黨。
響2016年，當勞侵好睇起佢，提名佢做下一任中情局局長，而佢響2017年1月23號接任。
響2018年，當勞侵宣佈由佢接替蒂勒森出任國務卿一職，響同年4月26號正式接任。在任期間，佢對中共態度強硬，經常出訪時發表對於中國共產黨、中國政治制度同習近平嘅負面言論：
強調「中共」唔等於「中國同中國人民」
佢所發表嘅演說《共產中國與自由世界的未來》批評「習近平總書記係個破產嘅極權主義意識形態真正信仰者」（英文：General Secretary Xi Jinping is a true believer in a bankrupt totalitarian ideology），呼籲中國人改變中共嘅行為。
2020年，佢發表聲明祝賀中華民國總統蔡英文連任，中華人民共和國外交部亦對此不滿，表示該行為違反一個中國原則同中美三個聯合公報規定
根據香港人權及民主法案同香港自治法制裁林鄭月娥等中港官員
2020年10月13號，獲國際共和學會頒贈約翰·麥凱恩自由獎（John McCain Freedom Award），並致辭聲援被大陸關押嘅12名港人 
2021年龐比奧代表美國政府發表聲明，認定自2017年，北京當局喺新疆對以維吾爾穆斯林為主嘅少數民族犯下反人類罪，具體手段包括「隨意拘捕、強迫節育、折磨、強迫勞動、高壓限制宗教信仰、表達同行動自由」；而且犯下種族滅絕罪，企圖摧毀維吾爾民族
由於對華態度強硬，佢多次受到中華人民共和國外交部發言人、中華人民共和國官方媒體指責。中共官方媒體央視《新聞聯播》更加鬧佢係「人類公敵」。喺佢離任國務卿後嘅2021年1月21號，中共政府宣布制裁佢。
米高佐敦

米高佐敦（粵拼：mai5 gou1 zo3 deon1，英文：Michael Jordan；1963年2月17號—），全名米高·傑弗里·佐敦（英文：Michael Jeffrey Jordan），美國一代籃球員，主要做得分後衛。
佢係其中一個最成功嘅籃球員。佢喺NBA嘅芝加哥公牛打波嗰陣，為公牛喺1990 - 91、91 - 92、92 - 93、95 - 96、96 - 97、97 - 98 球季攞咗 NBA總冠軍。除咗喺公牛之外，重喺華盛頓巫師打咗兩個球季。喺佢打籃球生涯當中，曾經兩次宣佈退休。佢着嘅波衫冧巴係 23 號同 45 號。

金句
入波就係入波，好簡單啫。攞到32分只係入兩個8分，再入兩個8分，就係咁之嘛。因為我對我嘅球技同球隊充滿信心。
一步一步咁行，呢個係唯一嘅成功之路。
我接受失敗，但我唔可以接受未試過嘅失敗。
Never Say Never，就好似你對一件事嘅恐懼永遠只係假象嚟嘅。
我嘅職業生涯入便，入唔到9000球，輸咗差唔多300場比賽。重有26次，隊友將決定比賽最後一球傳畀我，結果我入唔到波。我嘅人生入便失敗過一次又一次，呢個先至係我成功嘅原因。
我從來唔承諾任何事，甚至對我嘅老婆，但係我保證：我哋一定會贏到第七場波。
米高·波特

金·米高·波特，美國職業摔角旁述及電臺節目主持。
紫

紫（英文：Purple），舊稱葡萄青，有啲埞稱叫𰲊色（粵拼：au2 sik1），係人眼睇到最高頻嘅光，波長大概係 380–450 nm。再高過佢嘅光就到紫外線。
紫丹屬

紫丹屬（學名：Tournefortia）係紫草目紫草科嘅一個屬。
索馬里文

索馬里文（Af-Soomaali），係索馬里嘅其中一隻語文，大約1500萬人用緊。
紫丁香色

紫丁香色色彩座標HTML#C8A2C8RGB （R, G, B）1（200, 162, 200）CMYK （C, M, Y, K）2（0, 19, 0, 22）HSV （H, S, V）3（300°, 19%, 78%）數值限制範圍：（１）Ｒ、Ｇ、Ｂ：0～255（２）Ｃ、Ｍ、Ｙ、Ｋ：0～100（３）Ｈ：0～360　　Ｓ或Ｖ：0～100友情提示：1. 篇嘢嘅色代碼凈提供參考，唔係共通標準。2. 篇嘢可能用咗顏色標示，可能因為唔同閱讀環境而產生變化，詳細睇網絡無障礙。3. 色盲或色弱人士用家，一定要搵辨色力正常嘅人士或用無障礙軟體嚟幫手。4. 黑白屏幕用家一定要改用真彩色或全彩色嘅屏幕先至睇到呢啲色。
紫丁香色係隻淺紫色，源自紫丁香嘅色。

文化
可以睇吓睡美人芭蕾舞劇當中嘅紫丁香仙子。
維基同享有多媒體嘅嘢：Lilac
紫冠花屬

紫冠花屬（Cypella）係蝴蝶花科嘅一屬。佢分布喺秘魯、巴西、阿根廷等南美地方。
紫外-可見分光光度法

紫外-可見分光光度法（英文：Ultraviolet-visible spectroscopy）係光譜學嘅一門，靠睇一份物質樣本點樣同紫外光同相近嘅可見光互動，嚟鑑別件樣本嘅化學成份係乜。
索馬里蘭

索馬里蘭共和國（索馬里話：Jamhuuriyadda Soomaaliland，阿拉伯文：جمهورية أرض الصومال‎，Jumhūrīyat Ṣūmālīlānd），係一個事實上獨立但係未得到國際承認嘅共和國，目前國際上普遍認為係索馬里一部分。首都哈爾格薩，1991年成立，同索馬里內戰（中文：索馬里內戰）關係密切。

人口
2021年嘅人口估計大約有570萬，相比起1991年嘅人口估計250-350萬之間已翻倍，首都哈爾格薩大約有50-80萬人口。但係以上的估計並唔係最可靠，因為自1991年之後，索馬利蘭，乃至整個索馬利亞地區，都冇進行過任何的人口普查，而且，嗰個地區仲經歷咗迅速嘅城市化進程。

同台灣互設代表處
2020年7月1號，台灣外交部長吳釗燮召開記者會，對外宣布台灣將會同索馬里蘭互設代表處。7月9號，美國國家安全會議喺Twitter度，恭賀台灣喺東非地區嘅經營有所斬獲，並指「喺醫療、教育同技術援助等層面上，台灣都係好好嘅夥伴」。
紫坭

紫坭（粵拼：zi2 nai2）係廣東番禺嘅一條村，行政屬廣州市番禺區沙灣鎮。世居村民姓張。
皇后像廣場

皇后像廣場響香港島中環，係香港一個歷史悠久嘅公眾廣場，曾經有維多利亞女王銅像，全盛時期成個廣場有9個銅像，不過而家皇后像廣場已經冇任何皇后或者女皇嘅銅像，只係有一個紀念銀行家昃臣嘅銅像。
至於個女皇銅像，喺三年零八個月嘅時候，被人搶咗去日本，之後再搵返嚟香港，家吓放咗係銅鑼灣嘅維多利亞公園正面處。
皇后像廣場原名中央廣場，1897年政府將廣場改用而家個名。中文名入面「皇后」呢個詞實際係政府官員將英文「女王」一詞「Queen」誤譯而嚟。而英文名就只係用「Statue」代表女皇嘅銅像，亦因為噉，唔知情嘅外地人士會誤以為皇后像廣場係得名自昃臣嘅銅像。
昃臣銅像嘅底座本嚟企高石台，後尾改成三角尖底嘅低石台。坊間傳說指呢個改動係同1960年代到1970年代嘅神秘失蹤案有關，將失蹤案歸咎係「昃臣銅像由高台落嚟」，所以先至修改底座設計「封印」銅像。
皇后大道

皇后大道（英文：Queen's Road）係香港香港島上面嘅一條馬路。佢係第一條起嘅馬路，不過另一條馬路荷李活道就早過佢起好。皇后大道由堅尼地城去到灣仔，因為太長，就將佢分做三段。就係皇后大道西，皇后大道中同埋皇后大道東。其中皇后大道東金鐘一截，就改咗名做金鐘道，英文名叫Queensway。

名
皇后大道雖則用皇后命名，但其實唔係指皇后，而係維多利亞女皇。呢個錯誤係因為當時翻譯師爺唔夠水準，誤認為Queen一定係皇后。
因為呢條係香港早期好重要嘅馬路，所以人哋就叫佢大馬路。當時唔少人只係簡寫做大道中，大道西同埋大道東。而大道中，亦稱中環馬路。
皇后大道東

皇后大道東（英文：Queen's Road East），係香港港島灣仔一條路，亦係皇后大道最東嗰段，西面連住金鐘道同軒尼詩道交界，東面連住黃泥涌道同摩理臣山道交界。

流行文化
羅大佑同蔣志光聯同合唱《皇后大道東》。
皇冠草

皇冠草（粵拼：wong4 gun1*3 cou2；學名：Echinodorus grisebachii）係澤瀉科刺果澤瀉屬嘅水底生草本植物，原產巴西、阿根廷同烏拉圭地區，而家喺北美嘅古巴、中美洲、南美巴西到玻利維亞以北地區嘅江河湖海先至搵到。

樣
植株較高大，有4～6dm高。有根狀梗，梗基粗而大。葉基生，全緣，10～20嚿，似蓮座噉，有長柄；長3～4dm，最長有5dm；闊2～3dm，最闊有8dm。其中：
浮出水面啲葉似圓角披針，長披針或攣咗嘅劍噉，淺綠，質地厚而硬。
沉落水底啲葉似長披針，深綠，質地薄而軟。
花屬總狀花序，公乸唔同草，花色白，細花直徑1cm，有6條花芯，花瓣三嚿；每年夏天開花。果屬瘦果。

適應環境
植株主要喺pH值=6.5～7.2嘅流動性水體入面生，多數鍾意喺散射自然光或人工光源照射嘅地方生，但既唔禁黑麻麻又唔禁光劖劖嘅場所。喺22～30℃嘅氣溫生得比較好，但唔禁凍冰冰天氣。

用途
植株主要用嚟做水族館同魚缸啲水生植物用途。
皇后大道中九號

皇后大道中九號（英文：No 9 Queen's Road Central）係香港島中西區嘅一座商業大廈，嚮中環雪廠街同德輔道中交界，係香港摩天大廈之一，寫字樓𨋢口大堂嚮南面皇后大道中9號。商場入口嚮南、北面各一。皇后大道中九號係香港置地發展嘅物業，中區行人天橋系統都穿過呢幢大廈嘅商場。
皇后

皇后即皇帝正妃，即係皇帝之妻。
英文來講，皇后叫Empress。由於英文唔分皇后同女皇，有時女皇會繙咗做皇后。
唔少國規舉，皇后所出嘅仔，會優先承繼帝位，其他所出係庶子。
皇后區

橙色部分係皇后區。
皇后區係美國紐約市面積最大、人口第二多嘅行政區。

歷史
早喺美國打獨立戰爭嗰陣，皇后區曾經喺一啲戰役中，發揮過一啲作用。但直到19世紀尾，皇后區仍然係鄉郊地區。
1898年元旦正式改為區，叫皇后區。後來道路網同埋紐約地鐵嘅延伸，令皇后區嘅人口不斷上升，由1920年大約469,042人，增加至1930年嘅1,079,129人。1948年7月1號紐約國際機場落成，亦即係甘迺迪國際機場。
皇后大學

皇后大學（Queen's University），正譯女皇大學，係加拿大安大略京士頓一間公立大學，1841年創校，個名紀念英國維多利亞女皇。
澳門9號巴士

澳門9號巴士係一條由澳門新福利公共汽車有限公司做緊，由牧場街來回媽閣嘅循環巴士線。

背景
1980年7月30號，9A由福利公司成立，係福利公司第四條小巴線。
1990年代頭，曾經開過特班車，由關閘來回營地街市一帶。
2007年10月20號，加停「南灣湖景大馬路」站，方便去南灣湖水上活動中心嘅市民。
2008年12月1號，9號名義上改做來回線，但係保留晚黑班次到媽閣之後收車返廠嘅安排。
2015年12月12號，9號名義上嘅來回線改做循環線，晚黑行半程嘅安排依然繼續。
2016年1月16號，調整本線服務時間由零時四十五分到凌晨一點十分，十到十五分一班，唔再出現行半程嘅情況。
2016年3月19號，因為調整白朗古將軍大馬路周圍路段嘅行車安排，唔停「提督馬路/白朗古」站，改行沙梨頭新街、飛喇士街到白朗古將軍大馬路之後再按原線嚟行。
2016年4月13號，因為河邊新街交通重整唔可以直接轉右入下環，所以要兜入去比厘喇馬忌士街轉入去下環，但係停站冇變。
2016年4月23號，去關閘方向：響「媽閣總站」後，唔停「媽閣廟前地」站；響「濠璟酒店」站之後，唔停「衣灣斜巷」站。
2016年11月18號，因應路面實際情況同客流，安排部分班次，以跳站形式嚟行，如果關閘周邊馬路塞車嚴重嗰時，由關閘總站開出之後改行其他唔塞馬路，跳到「提督馬路／雅廉訪」站之後續返原線嚟行，維持返之後嘅班次穩定。
2017年8月23號，颱風天鴿襲澳，關閘地下巴士總站受到嚴重風暴潮破壞，呢條線總站一度搬咗去台山附近一帶站點。
2017年9月30號，因應「關閘總站」停用，呢條線臨時總站改為「台山中街」，並新增「紀念孫中山公園」做落客站。
2018年4月28日，呢條線嘅尾站由「台山中街」搬去「牧場街總站」，並取消停靠「紀念孫中山公園」站。即係由「牧場街總站」發車後，停靠「台山中街」站同「三角花園」站後按原線行駛。
2019年3月19號，配合輕軌媽閣站工程，「媽閣上街」臨時停用。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡，免費，由政府畀。
用澳門通殘疾卡，免費，由政府畀。
澳門AP1X巴士

澳門AP1X巴士，係一條由新福利做緊，而跳站形式由關閘廣場來回澳門機場嘅快速循環巴士線，只係響朝早同晏晝繁忙時間服務。

背景
2008年到2009年，曾經開過三次AP1X。
2016年6月15號，新福利副總經理李啓見響澳門電台澳門講場話，同交通事務局申請開通AP1X，唔經北區。
2016年8月1號，交通事務局話為咗紓緩繁忙時間市民對巴士服務嘅需求，尤其係關閘來回離島同機場嘅乘客，所以開咗呢條線，作為AP1嘅快線，畀咗新福利做。
2017年6月1號，呢條線調整禮拜六、日同公眾假期嘅班次，由八到十五分鐘，改成上晝十到十五分鐘、下午十二到十五分鐘，同時響強制性假期停駛。
2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。
2019年3月9號，為明確巴士站位置，「亞利雅架前地/泉悅」站改名為「信虹花園」站。
2019年7月27號起，「北安出入境事務廳」站改名為「北安出入境事務大樓」站。
2020年2月7號晏晝3點開始，因應武漢肺炎澳門疫情持續，導致載客量低下。為免資源浪費，本路線暫停營運，直至另行通知。
2020年6月8號起，因應客量已逐漸回升，本路線恢復營運。服務時間調整為平日（星期一至五）06:00-10:00，班距10-15分鐘。
2020年7月10號至11月2號，呢條線暫停營運。
2020年11月3號，呢條線恢復營運。

車費
全程車費：六幣葡幣。
用澳門通全民卡，只係扣四蚊，其餘由政府畀。
用澳門通學生卡，只係扣兩蚊，其餘由政府畀。
用澳門通長者卡同殘疾卡，免費，全部由政府畀。
澳門8號巴士

澳門8號巴士係一條由澳門公共汽車有限公司提供嘅巴士路線，由工業園街來回回力嘅巴士線。

背景
1979年，呢條線開通，由福利公司開辦，全線以小巴行駛。
據1988年澳葡政府同新福利簽訂批給合同中，呢條線由西灣半邊橙來回青洲，去程經過下環、新馬路、水坑尾、亞豐素街、俾利喇街、拱形馬路至青洲總站，回程經過提督馬路、高士德、三盞燈、水坑尾、新馬路、下環至半邊橙。
2001年4月25號，配合新口岸區發展，呢條線改為往返青洲總站同回力。
2007年8月4號，為改善新口岸仙德麗街一帶嘅巴士服務，呢條線去回力方向增加停靠「城市日大馬路/波爾圖街」，唔再經過理工學院一帶。
2009年4月6號，去青洲方向增加停靠「孫逸仙大馬路／漁人碼頭」站。
2010年1月25號開始，因澳門科學館開幕，呢條線去青洲方向增停「澳門科學館」站。
2011年8月1號，呢條線改由維澳蓮運去做。
2014年7月1號，呢條線改由新時代去做。
2016年5月28號，去青洲方向取消停靠「孫逸仙大馬路／漁人碼頭」站。
2016年7月2號，因巴士站合併，去青洲方向取消停靠「青洲／美居廣場」站。
2016年11月14號，改用中巴營運，要兜路行，並喺11月25號取消停靠「西墳馬路」站。同年12月2號增加「高美士中葡中學」站畀去青洲方向停靠，去回力方向唔再停嗰個站。
2017年7月29號，呢條線北區尾站搬咗去「工業園街」發車。
2018年8月1號，呢條線改由澳巴去做。
2018年3月19到4月7號，受工程影響，臨時唔停「沙嘉都喇街」站
2019年7月27日起，多個巴士站開始改名：
「十月一日前地」站改名為「十月一號前地」站。
「第二警司處」站改名為「北區警司處」站。
2019年11月2號到12月19號，受工業園街工程影響，呢條線搬返青洲總站作發車。
2020年4月18號，去回力方向唔停「亞馬喇前地」站。
2020年10月15號，開始試行大巴車型，到2021年1月1號正式全面改用大巴車型。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡唔使錢，其餘由政府畀。
用澳門通殘疾卡唔使錢，其餘由政府畀。
澳門9A巴士

澳門9A巴士係一條由澳門新福利公共汽車有限公司做緊，由台山中街來回澳門旅遊塔嘅循環巴士線。
呢條線曾經開過短線車9AX，由關閘來回南灣，但係後來根據澳門政府發出嘅「道路集體客運公共服務批給合同」補充公佈，響2008年10月15號取消咗。呢條線亦係澳門所有日間巴士線入面，尾班車最遲開出嘅巴士線。

背景
1990年到1994年期間，9號會開特別車（9A嘅前身），由關閘經主教座堂來回營地街市。
2005年2月1號，延長路線到澳門旅遊塔站。
2007年10月20號，加停「南灣湖景大馬路」站，方便去南灣湖水上活動中心嘅市民。
2016年1月16號，調整服務時間，去旅遊塔方向：服務時間由凌晨五點四十五分到凌晨一點十分，八到十二分一班；去關閘方向：服務時間由凌晨六點到凌晨一點半，八到十二分一班。
2016年3月19號，因為調整白朗古將軍大馬路周圍路段嘅行車安排，唔停「提督馬路／白朗古」站，改行沙梨頭新街、飛喇士街到白朗古將軍大馬路之後再按原線嚟行。
2016年11月18號，因應路面實際情況同客流，安排部分班次，以跳站形式嚟行，如果關閘周邊馬路塞車嚴重嗰時，由關閘總站開出之後改行其他唔塞馬路，跳到「提督馬路／雅廉訪」站之後續返原線嚟行，維持返之後嘅班次穩定。
2016年11月21號，為咗配合南灣湖區一帶嘅發展，響「南灣湖景大馬路」站之後，加停「立法會前地」站之後，經湖畔西街去旅遊塔按原線嚟行。同時由來回線改做循環線
。
2017年8月5號，響「澳門旅遊塔」站之後，加停新整嘅「初級法院刑事大樓」臨時站。
2017年8月23號，颱風天鴿襲澳，關閘地下巴士總站受到嚴重風暴潮破壞，呢條線尾站搬咗去「台山中街」站。
2017年9月30號，因應「關閘總站」停用，呢條線改以「台山中街」站為臨時總站，加咗「紀念孫中山公園」站做落客站。
2018年4月28號，呢條線總站由「台山中街」搬去「菜園涌邊街總站」，唔再停「紀念孫中山公園」站。即係停完「巴波沙大馬路」站後，加停新整嘅「牧場街總站」後駛返去總站。
2018年6月16號，停番「看台街／騎士馬路」站。
2019年8月17號，「青洲坊總站」正式運作，呢條線有所調整同埋巴士站改名：
總站由「菜園涌邊街總站」改咗去「牧場街總站」
「菜園涌邊街總站」改名為「鄭觀應公立學校」
2020年2月11號，受武漢肺炎疫情影響，客量減少，呢條線轉用中巴行。
2020年2月17號，配合政府維持番基本服務，呢條線用番大巴嚟行。
2022年2月26號起，呢條線加停「青茂口岸」站。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡，唔使錢，其餘由政府畀。
用澳門通殘疾卡，唔使錢，其餘由政府畀。

意外
2007年6月17號，一架9A三菱Rosa中巴行到水坑尾街巴士站嗰陣，懷疑連接油箱嘅油喉爆裂，搞到大量燃油流出，車長迅速疏散車入面嘅乘客同報警。由於路面留底成百米油漬，水坑尾街去荷蘭園方向嘅馬路要封成一個鐘，直至油蹟全部清嗮先重開。
美麗針葵

美麗針葵（粵拼：mei5 lai6 zam1 kwai4；學名：Phoenix roebelenii）；第個名係軟葉刺葵（jyun5 jip6 ci3 kwai4）、羅比親王椰子（lo4 bei2 can1 wong4 je4 zi2）、羅比親王海棗（lo4 bei2 can1 wong4 hoi2 zou2）；佢係棕櫚科刺葵屬嘅常綠灌木，原產地喺老撾等東南亞、印度嘅支那地區。而家喺印度、越南、老撾、緬甸同中國大陸嘅廣東、廣西、雲南等地嘅海拔480——900米地區都可以搵到佢。呢樖植物大多數生喺河邊。

形態
佢嘅莖係短而粗，有單生同叢生嘅品種，但大多數係單生品種，成樖嘢有1——3米高。而葉色係淺綠色，有光澤，稍微有小小曲嘅羽狀全裂品種，長1m。而佢嘅花一般生喺樹葉堆嗰度，平時好難發現佢。佢嘅花序方面，花軸係扁平，上邊好似部船，下邊好似條管噉，同花序一樣長，但佢係雌雄異株品種。花公嘅花萼方面，一般長1mm，3齒裂，有3嚿花瓣響度。而花乸係有啲小小似蛋嘅圓形噉，一般長4mm。佢嘅果方面，長14mm，直徑6mm，紅色有尖頭嘅品種；果肉比較薄，佢嘅味好似啲棗噉。

用途
呢種植物一般用嚟做盆景植物或庭院植物。
美麗高解像

《美麗高解像》（英文：The Beauty Of The Game），係香港無綫電視製作嘅時裝電視劇，由徐子珊、伍詠薇同陳敏之領銜主演，監製徐遇安。故仔背景係電視台。
羡慕

羡慕（Envy），負面叫嫉妒（粵語又叫唔抵得），係種情感，指一個人意識到自己嘅能力或者成就比唔上人哋，希望可以收窄差距。
羚羊兔

羚羊兔（學名：Lepus alleni）係兔科兔屬嘅其中一個種。
羗山道

羗山道（英文：Keung Shan Road）係新界大嶼山嘅主要道路，途經石壁同埋薑山。成條路大約長4-5公里。
美麗本人

美麗本人（粵拼：mei5 lai6 bun2 jan4；本名李包比），係臺灣男演員、部落客、網紅、音樂人。

經歷
2016年，佢同丁大隻同埋ED Wang組咗「不正經小隊」，並出咗《久等了》單曲。2020年10月受台灣Red Bull邀請，參與Swift16企劃寫咗歌《喵》。
美麗華廣場

美麗華廣場（Mira Place），係香港九龍尖沙嘴一間商場，喺彌敦道118-130及132號。

美麗華廣場一期
美麗華廣場一期（Mira Place One，原稱：miraplace 1），以前叫美麗華商場，係第一期商場。

美麗華廣場二期
美麗華廣場二期（Mira Place Two，原稱：miraplace 2），係第二期商場，喺佢上面係The Mira Hong Kong酒店。

美麗華廣場A座
美麗華廣場A座（Mira Place Tower A ，miraplace Tower A），係辦公樓、美麗華堂及服務大樓。
美齡幸福便當

《美齡幸福便當》（Bento With Love），係香港電視娛樂製作嘅訪談節目，2017年9月5號到10月7號逢禮拜三到五20:00-20:30喺ViuTV播，由陳美齡、黃奕晨主持。節目每集會訪問一個家庭，介紹阿媽整嘅便當同埋同仔女之間嘅故仔。
羚羊

羚羊（粵拼：ling4 joeng4）係對某啲偶蹄目牛科動物嘅統稱，總共有86種，分屬於11個族、32個屬，響分類學羚羊係冇話專指邊個科或者屬。
維也納迅速

維也納迅速（英文：SK Rapid Wien）係奧地利維也納一間職業足球球會，依家踢緊奧地利超級足球聯賽。
維京古

維京古（英文：Knattspyrnufélagið Víkingur）係冰島雷克雅維克一間職業足球球會，依家踢緊冰島超級足球聯賽。
維也納華爾茲

一對男女喺度跳維也納華爾茲。
維也納華爾茲（Viennese Waltz）係指奧地利維也納嗰套風格嘅華爾茲，可以話係世上第一款正式嘅華爾茲。
維也納華爾茲速度極之快，閒閒地去到成 159 bpm 至 174 bpm（每分鐘 53 至 58 段小節；算係快得好交關）咁高。
維也納航空

維也納航空（又名勞達航空，Lauda Air）係奧地利一間舊航空公司，總部嚮施韋夏特嘅維也納航空大樓。維也納航空嘅創始人係尼基·勞達。維也納航空有直飛香港嘅航班。
玫瑰玫瑰我愛你

《玫瑰玫瑰我愛你》，係隻國語歌，原名《玫瑰啊玫瑰》。由吳村作詞，陳歌辛（懷鈺）作曲，係電影《天涯歌女》嘅其中一個插曲。隻歌原唱係上海灘歌星姚莉。之後由潘迪華、甄妮、鳳飛飛、梅艷芳、王若琳等幾位歌手，同埋喺電視劇《東方之珠》、《一屋老友記》等內翻唱。
1951年4月6號，美國歌手弗蘭基·萊恩（英文：Frankie Laine）翻唱，英文歌名係《Rose, Rose, I Love You》，有吉特巴（英文：Jitterbug）舞曲風格，喺美國好快爆紅，一度喺排行榜第三名。

演唱版本
除姚莉原唱之外，出名嘅演唱版本有Frankie Laine（英文：Frankie Laine） 版本（1951年），Petula Clark 版本（1951年），潘迪華版本（1961年），鳳飛飛版本（1978年），甄妮版本（1979年），梅艷芳版本（1989年），Kim Anh（金英）版本（1990年），王若琳版本（2009年）。
玫瑰瞳鈴眼

《玫瑰瞳鈴眼》喺1999年台視嘅一套單元劇，佢主要講述女人受傷感情同愛慾纏繞嘅故事，仲有男性嘅風流色情。佢係喺1999年10月24號喺台視首播。

開場白（華語原文）
紅色的玫瑰，是情人佔有的渴望；黃色的玫瑰，是愛人傷心的眼淚；白色的玫瑰，是棄婦悲苦的哀怨；紫色的玫瑰，是女人浪漫的期待；一朵朵盛開的玫瑰，代表著一個個神祕而美豔的女人；她們一雙雙勾魂攝魄的眼眸，隱藏著人世間最動人的故事。她們冷眼旁觀又迷失人生；那雙讓人震撼和感動的眼睛，我們稱之為「玫瑰瞳鈴眼」。
在女人與男人的傳奇裡，充滿了無所不在的愛慾糾纏與權力交迭，女人多刺又多情，征服男人，也等著讓男人征服，在天長地久的神話消逝，她們依然嫵媚，身上的刺足以讓人瞠目且驚魂，那一雙雙令人震撼而動人的眼睛我們稱之為「玫瑰瞳鈴眼」。
玫瑰經

《玫瑰經》係天主教嘅禱文，內容係敬禮聖母瑪利亞，1495年由教宗歷山六世承認。
玫瑰星雲

玫瑰星雲（Rosette Nebula）係一嚿發射星雲。
玫瑰月

玫瑰月係天主敎獻畀聖母瑪利亞嘅月份，通常響西暦10月，基督徒會諗《玫瑰經》，效法聖母嘅德行同請求佢代禱，同埋指導信徒點樣信從同依靠基督。

史
唸珠
玫瑰月源於《玫瑰經》。12世紀，聖母顯現畀聖道明，揸住串珠，敎聖道明點樣用串珠唸《玫瑰經》，同埋為陷入異端嘅人祈禱。不過亦有人考據係15世紀另一位普魯時嘅道明受聖母啟示所發明。
1571年，歐洲畀入侵，敎友誠心念《玫瑰經》，所以得到聖母幫手，10月7號大獲全勝，敎會就定呢日做玫瑰聖母節。後尾聖母又響花地瑪顯現，叫自己做玫瑰經之后。所以敎會就定10月做玫瑰月，鼓勵敎友唸多啲《玫瑰經》。
玫瑰槳躄魚

玫瑰槳躄魚（學名：Chaunacops roseus）係單棘躄魚科槳躄魚屬嘅其中一個種。
玫瑰毛蘭

玫瑰毛蘭（粵拼：mui4 gwai3 mou4 laan4；學名：Eria rosea）係蘭科毛蘭屬下面嘅草本植物，原產香港。
玫瑰露

玫瑰露又叫玫瑰水，泛指用玫瑰花瓣提煉出嚟嘅液體，有濃烈嘅玫瑰香味，可以用嚟做調味料同香水。
第13屆港區全國人民代表大會代表選舉

中華人民共和國香港特別行政區第13屆全國人民代表大會代表選舉，習慣上叫2017年港區全國人大代表選舉，係第13屆港區全國人大代表選舉，喺2017年12月舉行。

補充委員
補充委員係喺呢次選舉未當選嘅候選人入面，得票數不少過選票總數三分之一嘅候選人，如果正任委員因故出缺，就會由補充委員跟得票數目遞補。
排序跟票數而定，排頭位嘅係得票最高嘅候選人，如此類推。

其餘當選唔到任何職位嘅候選人
排序跟票數而定，排頭位嘅係得票最高嘅候選人，如此類推。

參選情況
呢次選舉有59人報名參選，但係就有十個人入唔到閘，包括公民黨嘅郭家麒、鳩嗚團嘅錢寶芬、顧步青、胡健華、張德榮、何淑如、袁月卿同葉慶禮、香港民主進步黨嘅楊繼昌，郭因為唔肯簽聲明擁護中國憲法被取消資格，其他8個人說因為畀主席團話言行唔符合參選聲明嘅內容被取消資格，另外重有1個人（葛錦華）因為唔夠十個提名冇資格參選。